**A kilencedik hónap** –mindig a legnehezebb !

Most vagyunk a vírus kilencedik / 9./ hónapjában és már nehezen viselem.

Miért is? Aki volt várandós , az tudja ,hogy az eufóriás öröm, miszerint Hurrá !

jön az új gyermek – érzés után ,jönnek a babavárás ,örömteli ,de olykor fárasztó

hónapjai. A végén már várjuk ,hogy megérkezzen a várva várt baby.

Most mit várunk? Hogy vége legyen! Az optimisták már válogatnak,melyik

vakcinát adatják majd be maguknak,de még messze vagyunk ettől.

Pont így érzem magam,persze nem teljesen,mint minden hasonlat ,ez

is sántít,de jól hangzik.

Mi történt eddig a 9 hónap alatt ?

Emlékeztek ? Nekem igen,mert pont a születésnapomon március 16-án ,

kezdtük az első karantént, amiről azt sem tudtuk mi az,csak azt éreztük

korlátoznak bennünket, a szabadságot ,a mozgásteret és vártuk a híreket.

Megijedtünk az olasz ,francia történésektől és a szokásos magyar virtus

dolgozott bennünk.

Velünk ez nem történhet meg, mert mi Magyarok vagyunk !

Jöttek a viccek, riogatások, felvásárlás, WC papír dömping , spájzoltunk

rendesen, tisztelet a kivételnek. Megtanultunk kenyeret sütni, online rendelni,

home office –ban dolgozni.

Egy biztos ,ez a nemzet az éhenhalástól fél legjobban. Ha van kaja és egy kis pia,

akkor nagy baj nem lehet ,a vírust is tudjuk kezelni.

Ezek után, nyitottunk, heuréka, végre nyaralunk ! Mi is részt vettünk a Balaton

mizériában. Az unokákkal Bükfürdőn élveztük a napsütést,a nővéremékkel

Balatonfüreden tülekedtünk a tömeggel. Tehát nyár , ha nem is úgy ,ahogyan

eredetileg terveztük,de kipipálva. Volt ,aki külföldre is kimerészkedett ,mi is

terveztük,de nem sikerült.

Szeptemberben mentünk volna a török tengerpartra,amit imádunk.

Ez már nem működött, 2 szer törölték a járatot, variáltunk, de ,amikor

harmadszorra is megtörtént,akkor azt mondtuk ,ez már a sors üzenete.

Maradtunk. Közben persze haladt a munka is, projectek, online és személyesen

is ,kinek-kinek munkája szerint. Minden kimozdulás örömforrás volt.

Kezdtük megszokni és élvezni a digitális módszerek előnyeit , kevés közlekedés,

hatékonyság ,megy ez nekünk. Előnyök és hátrányok, a mérleg serpenyőiben,

de inkább vírus nélkül alakítsuk , változtassuk a megszokott rutint.

Hiányoztak a személyes találkozók, így kiképeztem magam , teraszos étterem

szakértőnek és oda szerveztem a találkozók egy részét.

Kellemes őszi idő után beköszöntött a valódi ősz , szerencsére csak október

végére.

Most mi a helyzet, bár tegnap kezdtem el írni, de jó ,hogy nem fejeztem be,

mert ma , már más a helyzet. Zárunk ,mindent ,legalábbis sok mindent.

Vége az ugrándozásnak , bezárkózunk. Ma még elmentünk egy jó Márton

napi liba ebédre, koccintottunk a szebb és jobb jövőre,mert ma éjféltől

más világ lesz . A 8 óra nemcsak a Nagy Feró sláger szerint lesz fontos szám,

hanem a hazajutás szempontjából is. A kutyatartás felértékelődik, mert

sétáltatni persze kell.

Az időjárás is tudja milyennek kell lenni , borús,ködös, hideg idő ,jobb bent a

szobában, mint kint a vírust várva.

Hogyan , Tovább ! Ismerős a válasz, bár a türelmetlenség rajtam is jó párszor

úrrá lesz, mint sokunkon, meddig még !

Utazni akarok, menni, találkozni, beszélgetni , plázázni maszk nélkül.

Lesz vajon biztonság ,olyan ,amilyen előtte volt. Ilyenkor felértékelődnek a

dolgok ,ami eddig természetesnek, magától értetődőnek tűnt, mekkora

érték a biztonság, a kellemes komfortzóna,mely ezzel a helyzettel

megváltozott.

Mit teszek, hogy levezessem a stresszt , a hisztit és megnyugtassam saját

magam és környezetemet,hogy a belső és a családi béke fenn maradjon.

Tervezek, ábrándozom , álmodozom. Mit csinálok majd 2021-ben ,ami

számmisztika szerint is , összeadva 5 vagy 41 ,nekem mindegy , csak jó legyen.

December 10 ,most a bűvös dátum, 30 nap alatt túljuthatunk a krízisen vagy

nem. Van egy dédelgetett tervem,de erről még korai beszélni.

Kétesélyes a történet,de addig várakozó az álláspont, én is így teszek, VÁROK

és elviselem, kezelem a szituációt, védekezek, szedem a vitamint , erősítem

az immun rendszeremet és mint egy nővér adagolom a színes kapszulákat,

kezelem , családtagjaimat is. Adom a jobbnál –jobb tanácsokat, örülök, ha

hallgatnak rám.

Bizakodás, remény ,ami erőt ad,melyet a munka erősít,hogy legyen holnap.

Sikerülni fog , így kell legyen és így is lesz,tudom. Nincs kétségem.

2020 November 10.